smcproject/ml-wiki-sentences huggingface dataset:
ഇന്റർനാഷണൽ യൂണിയൻ ഓഫ് ഫിസിയോളജിക്കൽ സയൻസസിന്റെ (ഐയുപിഎസ്) എത്തിക്‌സ് കമ്മിറ്റിയിലെ അംഗമാണ് ഡോ. ആനന്ദ്, ഷിറാസിലെ (ഇറാൻ) മെഡിക്കൽ സ്‌കൂളുമായി സഹകരിച്ച് ഗവേഷണ പദ്ധതികൾ വിജയകരമായി രൂപീകരിക്കാൻ സഹായിച്ചു.
അവർ ഇന്ത്യൻ നാഷണൽ സയൻസ് അക്കാദമി (INSA), നാഷണൽ അക്കാദമി ഓഫ് മെഡിക്കൽ സയൻസസ് (ഇന്ത്യ), അക്കാദമി ഓഫ് സയൻസസ് ഫോർ ദി ഡെവലപ്പിംഗ് വേൾഡ് (TWAS) എന്നിവയുടെ ഫെലോയാണ്; അവർ മൂന്നാം വേൾഡ് ഓർഗനൈസേഷൻ ഓഫ് വിമൻ ഇൻ സയൻസിലും യുകെയിലെ ഫിസിയോളജിക്കൽ സൊസൈറ്റിയിലും സജീവ അംഗമാണ്.
ഐഎൻഎസ്എയുടെ കൗൺസിലിലും സയൻസ് പ്രൊമോഷൻ, വിമൻ സയന്റിസ്റ്റ് സ്കീമുകൾ, ഒക്യുപേഷണൽ ഹെൽത്ത് ഹാസാർഡ്സ് ഓഫ് വുമൺ കമ്മിറ്റികളിലും അവർ സേവനമനുഷ്ഠിച്ചിട്ടുണ്ട്.
യുവ ശാസ്ത്രജ്ഞർക്കുള്ള INSA മെഡൽ (1982), ഫിസിയോളജിക്കൽ സൊസൈറ്റി ഓഫ് ഇന്ത്യയുടെ പി ബി സെൻ മെമ്മോറിയൽ ഓറേഷൻ (1999), ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ക്ഷണിക അവാർഡ് (2002), നാഷണൽ അക്കാദമി ഓഫ് മെഡിക്കൽ സയൻസസിന്റെ സർ ശ്രീറാം ഓറേഷൻ (1982) എന്നിവ നേടിയിട്ടുണ്ട്.
I) (2003), ശ്രീലങ്കൻ ഫിസിയോളജിക്കൽ സൊസൈറ്റിയുടെ കെ.എൻ.സെനവിരത്നെ മെമ്മോറിയൽ ഓറേഷനും ലഭിച്ചിട്ടുണ്ട് (2004).
ജോലി
ഫിസിയോളജി മേഖലയിൽ പ്രവർത്തിക്കുന്ന ഡോ. ആനന്ദ് തന്റെ എല്ലാ പ്രയത്നങ്ങളും ഊർജ്ജവും കാർഡിയോ - റെസ്പിറേറ്ററി സിസ്റ്റത്തിന്റെ നിയന്ത്രണ സംവിധാനത്തിൽ വിനിയോഗിച്ചു, അടുത്തിടെ അവർ ന്യൂറൽ പാത്ത്‌വേകളുടെയോ മെക്കാനിസങ്ങളുടെയോ ഉത്ഭവം തിരിച്ചറിയാൻ ഫിസിയോളജിയെ ക്ലിനിക്കൽ സയൻസസുമായി സംയോജിപ്പിക്കുന്നതിൽ ഏർപ്പെട്ടിരിക്കുകയാണ്.
അവാർഡുകൾ 1982-ൽ INSA യംഗ് സയന്റിസ്റ്റ് അവാർഡ് JL നെഹ്‌റു ജന്മശതാബ്ദി പ്രസംഗം, 2004.
ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ നിന്നുള്ള അവാർഡ് റഫറൻസുകൾ
അഷ്കർ അലി
ഒരു മലയാളചലച്ചിത്ര അഭിനേതാവാണ് അഷ്കർ അലി .
യുവനടനായ അസിഫ് അലിയുടെ സഹോദരനാണ് അഷ്കർ അലി.
2017-ൽ പുറത്തിറങ്ങിയ ഹണീ ബീ 2.5 എന്ന ചിത്രത്തിലൂടെയാണ് സിനിമയിലേക്ക് അരങ്ങേറ്റം കുറിച്ചത്.
പിന്നീട് അരുൺ വൈഗ സംവിധാനം ചെയ്ത ചെമ്പരത്തിപൂവ് എന്ന ചിത്രത്തിൽ അഭിനയിച്ചു.
Binu sadanandan സംവിധാനം ചെയ്ത കാമുകി ആണ് അഷ്കറിന്റെ പുതിയ ചിത്രം.
1993 ജനുവരി 6 ന് ഇടുക്കി ജില്ലയിലെ തൊടുപുഴയിൽ ജനിച്ചു.
വിമൽ പബ്ലിക് സ്കൂൾ, ഡി പോൾ ഹയർ സെക്കണ്ടറി സ്കൂൾ, സെന്റ്‌ ജോർജ് എച് എസ് എസ് തൊടുപുഴ എന്നിവിടങ്ങളിൽ സ്കൂൾ വിദ്യാഭ്യാസവും കുട്ടിക്കാനം മരിയൻ കോളേജിൽ നിന്നും കോമ്മെർസിൽ ബിരുദവും നേടി.
പഠനത്തിനു ശേഷം ചെന്നൈയിൽ സിനിമ സംവിധാന സഹായി ആയി.
ഷൈജു അന്തിക്കാടിന്റെ സംവിധാനത്തിൽ എത്തിയ ഹണീ ബീ 2.5ലെ നായക കഥാപാത്രത്തോടെ മലയാള സിനിമയിലേക്ക് പ്രവേശിച്ചു.
ചലച്ചിത്രങ്ങൾ വർഷം സിനിമ വേഷം സംവിധാനം അവലംബം 2017 ഹണി ബീ 2.5 നായകൻ ഷൈജു അന്തിക്കാട് ചെമ്പരത്തിപൂ നായകൻ അരുൺ വൈഗ ജീം ബൂം ബാ നായകൻ കാമുകി ബിനു സദാനാനന്ദൻ References
എസി/ഡിസി ഇംഗ്ലീഷ് വിലാസം https://ml.wikipedia.org/wiki/AC/DC
ഒരു ഓസ്‌ട്രേലിയൻ റോക്ക് സംഗീത ബാൻഡാണ് എസി / ഡിസി .
1973 ൽ സിഡ്നിയിൽ സ്കോട്ടിഷ് വംശജരായ സഹോദരന്മാരായ മാൽക്കവും ആംഗസ് യംഗും ചേർന്നാണിത് രൂപീകരിച്ചത്.
ഇവരുടെ സംഗീതത്തെ ഹാർഡ് റോക്ക്, ബ്ലൂസ് റോക്ക്, ഹെവി മെറ്റൽ എന്നിങ്ങനെ വിശേഷിപ്പിച്ചിരിക്കുന്നു.
എന്നിരുന്നാലും, ബാൻഡ് തന്നെ സ്വയം അവരുടെ സംഗീതത്തെ "റോക്ക് ആൻഡ് റോൾ" എന്നാണ് വിശേഷിപ്പിക്കുന്നത്.
1975 ൽ അവരുടെ ആദ്യ ആൽബം ഹൈ വോൾട്ടേജ് പുറത്തിറക്കുന്നതിന് മുമ്പ് എസി / ഡിസി നിരവധി ലൈനപ്പ് മാറ്റങ്ങൾക്ക് വിധേയമായി.
എസി / ഡിസി ലോകമെമ്പാടുമായി 20 കോടി റെക്കോർഡുകൾ വിറ്റിട്ടുണ്ട്, അതിൽ 7.2 കോടി ആൽബങ്ങൾ ആകുന്നു.
ഇത് ഇവരെ അമേരിക്കയിൽ ഏറ്റവുമധികം ആൽബങ്ങൾ വിറ്റഴിക്കപ്പെടുന്ന പത്താമത്തെ കലാകാരും ലോകമെമ്പാടും ഏറ്റവും കൂടുതൽ ആൽബങ്ങൾ വിറ്റഴിക്കപ്പെടുന്ന പതിനാലാമത്തെ കലാകാരുമാണ് .
ഇവരുടെ ബാക്ക് ഇൻ ബ്ലാക്ക് എന്ന ആൽബത്തിന്റെ ഏകദേശം 5 കോടി പ്രതികൾ വിറ്റു പോയിട്ടുണ്ട്.
ഇത് ഏറ്റവുമധികം വിറ്റഴിക്കപ്പെടുന്ന മൂന്നാമത്തെ ആൽബമായി മാറി.
ഒരു സംഗീത ബാൻഡ് ഏറ്റവുമധികം വിറ്റഴിക്കപ്പെടുന്ന ആൽബമായും ഇത് മാറി.
ഈ ആൽബം അമേരിക്കയിൽ 2.2 കോപ്പികൾ ആണ് വിറ്റഴിച്ചിട്ടുള്ളത്.
അമേരിക്കയിലെ എക്കാലത്തെയും ഉയർന്ന വിൽപ്പനയുള്ള ആറാമത്തെ ആൽബമാണിത്.
വി‌എച്ച് 1 ന്റെ "ഹാർഡ് റോക്കിലെ ഏറ്റവും മികച്ച 100 ആർട്ടിസ്റ്റുകളുടെ" പട്ടികയിൽ എസി / ഡി‌സി നാലാം സ്ഥാനത്താണ്.
എം‌ടി‌വി ഏഴാമത്തെ "എക്കാലത്തെയും മികച്ച ഹെവി മെറ്റൽ ബാൻഡ്" ആയി ഇവരെ തിരഞ്ഞെടുത്തിട്ടുണ്ട്.
2004 ൽ, എസി / ഡിസി "എക്കാലത്തെയും മികച്ച 100 ആർട്ടിസ്റ്റുകളുടെ" റോളിംഗ് സ്റ്റോൺ പട്ടികയിൽ 72 ആം സ്ഥാനത്തെത്തി.
റോളിംഗ് സ്റ്റോൺ ലിസ്റ്റിനായി ബാൻഡിനെക്കുറിച്ച് ഒരു ലേഖനം എഴുതിയ നിർമ്മാതാവ് റിക്ക് റൂബിൻ, എസി / ഡിസിയെ "എക്കാലത്തെയും മികച്ച റോക്ക് ആൻഡ് റോൾ ബാൻഡ്" എന്നാണ് വിശേഷിപ്പിച്ചത്.
2010 ൽ വിഎച്ച് 1 അതിന്റെ എക്കാലത്തെയും മികച്ച 100 ആർട്ടിസ്റ്റുകളുടെ പട്ടികയിൽ എസി/ഡിസി 23 സ്ഥാനത്തെത്തി.
ഏഴു തവണ ഗ്രാമി പുരസ്കാരത്തിന് നാമനിർദ്ദേശം ലഭിച്ചിട്ടുള്ള ഇവർ ഒരു തവണ ഗ്രാമി പുരസ്കാരം നേടിയിട്ടുണ്ട്.
എസി/ഡിസി- യെ 2003 മാർച്ച് 10 ന് റോക്ക് ആൻഡ് റോൾ ഹാൾ ഓഫ് ഫെയിമിൽ ഉൾപ്പെടുത്തിയിട്ടുണ്ട്.
തുടക്കവും പേരും
മാൽക്കവും ആംഗസ് യംഗും ബാൻഡിന്റെ പേര് കണ്ടെത്തിയത് അവരുടെ സഹോദരി മാർഗരറ്റ് യംഗ് ഒരു തയ്യൽ മെഷീനിൽ എസി / ഡിസി എന്ന ഇനീഷ്യലുകൾ കണ്ടതിനെത്തുടർന്നാണ്.
എസി / ഡിസി എന്നത് പ്രത്യാവർത്തിധാരാ വൈദ്യുതി / നേർധാരാ വൈദ്യുതി എന്നതിന്റെ ചുരുക്കമാണ്.
ഈ പേര് ബാൻഡിന്റെ റോ എനർജിയെയും അവരുടെ സംഗീതത്തിലെ ശക്തിപ്രകടനത്തെയും പ്രതീകപ്പെടുത്തുന്നുവെന്ന് സഹോദരന്മാർ കരുതി.
സംഗീത ശൈലി
എസി/ഡിസി സ്വയം വിശേഷിപ്പിച്ചത് "ഒരു റോക്ക് ആൻഡ് റോൾ ബാൻഡ് എന്നാണ്. അതിൽ കൂടുതലൊന്നുമില്ല, കുറവൊന്നുമില്ല".
വിമർശനങ്ങൾ
ബാൻഡിന്റെ കരിയറിൽ ഉടനീളം ഇവരുടെ സംഗീതം ലളിതവും ഏകതാനവും മനപൂർവ്വം താഴ്ന്നതും ലൈംഗികത നിറഞ്ഞതുമാണെന്ന് വിമർശിക്കപ്പെട്ടിട്ടുണ്ട്.
പുരസ്കാരങ്ങളും അംഗീകാരങ്ങളും The street sign for ACDC Lane , Melbourne
റോക്ക് ആൻഡ് റോൾ ഹാൾ ഓഫ് ഫെയിമിൽ ചേർക്കപ്പെട്ടിട്ടുള്ള എസി/ഡിസി ഒരു തവണ ഗ്രാമി പുരസ്കാരം നേടിയിട്ടുണ്ട്.
ബാൻഡ് അംഗങ്ങൾ നിലവിലെ അംഗങ്ങൾ ആംഗസ് യംഗ് - ലീഡ് ഗിത്താർ (1973 - ഇന്നുവരെ) ക്രിസ് സ്ലേഡ് - ഡ്രംസ് (1989–1994, 2015 - ഇന്നുവരെ) സ്റ്റീവി യംഗ് - റിഥം ഗിത്താർ, ബാക്കിംഗ് വോക്കൽസ് (2014 - ഇന്നുവരെ) ആക്സൽ റോസ് - ലീഡ് വോക്കൽസ് (2016 - ഇന്നുവരെ) മുൻ അംഗങ്ങൾ മാൽക്കം യംഗ് - റിഥം ഗിത്താർ, പശ്ചാത്തല ഗാനം (1973–2014; അന്തരിച്ചു 2017) ഡേവ് ഇവാൻസ് - ലീഡ് വോക്കൽസ് (1973-1974) ബോൺ സ്കോട്ട് - ലീഡ് വോക്കൽസ് (1974–1980; അന്തരിച്ചു 1980) ഫിൽ റൂഡ് - ഡ്രംസ് (1975–1983, 1994–2015) മാർക്ക് ഇവാൻസ് - ബാസ് ഗിത്താർ (1975-1977) ക്ലിഫ് വില്യംസ് - ബാസ് ഗിത്താർ, ബാക്കിംഗ് വോക്കൽസ് (1977–2016) ബ്രയാൻ ജോൺസൺ - ലീഡ് വോക്കൽസ് (1980–2016) സൈമൺ റൈറ്റ് - ഡ്രംസ് (1983–1989) അവലംബം ബാഹ്യ ലിങ്കുകൾ [http://  ഔദ്യോഗിക വെബ്സൈറ്റ്] AC/DC ഓപ്പൺ ഡയറക്റ്ററി പ്രൊജക്റ്റിൽ AC/DC
എസ്. അജയകുമാർ ഇംഗ്ലീഷ് വിലാസം https://ml.wikipedia.org/wiki/S.
_Ajayakumaar
കേരളത്തിലെ പൊതുപ്രവർത്തകനും സി.പി.ഐ.എം. നേതാവുമാണ് എസ്. അജയകുമാർ .
ജീവിതരേഖൻ
പി. കുഞ്ഞന്റെ മകനായി ജനിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2004 ഒറ്റപ്പാലം ലോകസഭാമണ്ഡലം എസ്. അജയകുമാർ സി.പി.എം. , എൽ.ഡി.എഫ്. കെ.എ. തുളസി കോൺഗ്രസ് (ഐ.) , യു.ഡി.എഫ്. 1998 ഒറ്റപ്പാലം ലോകസഭാമണ്ഡലം എസ്. അജയകുമാർ സി.പി.എം. , എൽ.ഡി.എഫ്. കെ.കെ. വിജയലക്ഷ്മി കോൺഗ്രസ് (ഐ.) , യു.ഡി.എഫ്. 1996 ഒറ്റപ്പാലം ലോകസഭാമണ്ഡലം എസ്. അജയകുമാർ സി.പി.എം. , എൽ.ഡി.എഫ്. കെ.കെ. വിജയലക്ഷ്മി കോൺഗ്രസ് (ഐ.) , യു.ഡി.എഫ്. അവലംബം
എസല ഇംഗ്ലീഷ് വിലാസം https://ml.wikipedia.org/wiki/Esala_Perahera എസല ഉത്സവകാലത്ത് ദന്താവശിഷ്ടം അലങ്കരിച്ച ആനപ്പുറത്തേറ്റി എഴുന്നള്ളിക്കുന്നു
ഓഗസ്റ്റ് മാസത്തിൽ ശ്രീലങ്കയിലെ കാൻഡിയിൽ നടക്കുന്ന ഒരു ഉത്സവമാന് എസല.
ദളദ മാലിഗാവ ബുദ്ധക്ഷേത്രത്തിലെ ദന്താവശിഷ്ടവും വഹിച്ചു കൊണ്ടു ഘോഷയാത്രയായ ദളദ പെരഹേര അഥവ എസല പെരഹേരയോടെയാണ് ഈ ഇത്സവം സമാപിക്കുന്നത്.
ബുദ്ധക്ഷേത്രത്തിലെ ദന്താവശിഷ്ടം വളരെ വിരളമായി മാത്രമേ ജനങ്ങളെ കാണിക്കുകയുള്ളൂ.
എങ്കിലും എസല ഉത്സവകാലത്ത് ദന്താവശിഷ്ടം ഒരു സ്വർണപേടകത്തിലാക്കി, അലങ്കരിച്ച ആനപ്പുറത്തേറ്റി എഴുന്നള്ളിക്കുന്നു.
സന്യാസിമാരും നൃത്തവാദ്യമേളക്കാരും ഇതിനെ അകമ്പടി സേവിക്കുന്നു.
എസല പെരഹേര, എന്ന ഈ പ്രദക്ഷിണം ആദ്യകാലളിൽ ഒരു ഹൈന്ദവ ഉത്സവമായിരുന്നു.
പതിനെട്ടാം നൂറ്റാണ്ടിൽ ശ്രീലങ്ക സന്ദർശിച്ച ചില സയാമി സന്യാസിമാരുടെ പരാതിപ്രകാരമാണ് ദന്താവശിഷ്ടം ഈ ഉത്സവത്തിൽ എഴുന്നള്ളിച്ച് ഉത്സവത്തിന് ബുദ്ധമതപരിവേഷം നൽകുന്നതിന് കാൻഡി രാജാവ് ഉത്തരവിട്ടത് ‌.
എസി പവർപ്ലഗ്ഗുകളും സോക്കറ്റുകളും ഇംഗ്ലീഷ് വിലാസം https://ml.wikipedia.org/wiki/AC_power_plugs_and_sockets ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പവ്വർ പ്ലഗ് 2.
പവ്വർ സോക്കറ്റ്
കെട്ടിടങ്ങളിലും മറ്റു ചിലയിടങ്ങളിലും വൈദ്യുത ഉപകരണങ്ങളെ ആൾട്ടർനേറ്റിങ് കറന്റ് (എസി) വൈദ്യുതി വിതരണ സംവിധാനവുമായി ബന്ധിപ്പിക്കുന്നതിനുപയോഗിക്കുന്ന ഉപകരണമാണ് പവർപ്ലഗ്ഗുകളും സോക്കറ്റുകളും .
ഇലക്ട്രിക്കൽ പ്ലഗുകളും സോക്കറ്റുകളും വോൾട്ടേജിലും, ആമ്പിയറിലും, ആകൃതിയിലും, വലുപ്പത്തിലും, കണക്റ്റർ ഇനത്തിലും പരസ്പരം വ്യത്യാസപ്പെട്ടിരിക്കുന്നു.
പ്ലഗുകളുടെയും സോക്കറ്റുകളുടെയും വ്യത്യസ്ത വോൾട്ടേജിലുള്ള ഘടകങ്ങൾ ലോകമെമ്പാടും ഉപയോഗിക്കുന്നു.
ഗൃഹവൈദ്യുതീകരണത്തിൽ ഉപയോഗിക്കുന്ന സുരക്ഷാസംവിധാനമാണിത്.
ടൂപിൻ ഉപയോഗിച്ചാൽ ലോഹകവചങ്ങൾ ഉള്ള വൈദ്യുത ഉപകരണത്തിൽ എന്തെങ്കിലും തകരാർ കൊണ്ട് അതിൽ വൈദ്യുത ചാർജ് പ്രവഹിക്കാൻ ഇടയായാൽ ഉപകരണം സ്പർശിക്കുന്ന വ്യക്തിയിലൂടെ വൈദ്യുതി ഭൂമിയിലേക്ക് ഒഴുകുന്നു.
ഇതുമൂലം ആൾക്ക് ഷേക്കേൽക്കുന്നു.
എന്നാൽ ത്രീപിൻകണക്ഷനിലെ എർത്ത് പിൻ ഭൂമിയുമായി ബന്ധിച്ചിരിക്കുന്നു.
അതുകൊണ്ട് അമിത വൈദ്യുത ചാർജ് ഭൂമിയിലേക്ക് ഒഴുക്കി വിടുന്നു.
ഉപകരണം സ്പർശിക്കുന്ന വ്യക്തി സുരക്ഷിതനാകുന്നു.
ത്രീപിൻകണക്ഷനിലെ മൂന്നാമത്തെ വലിയ പിന്നാണ് എർത്ത് പിൻ.
പിന്നിലെ ഫേസ് കണക്ഷൻ വൈദ്യുതിയിൽ സ്പർശിക്കും മുൻപേ തന്നെ എർത്ത് ലഭ്യമാക്കാനും (നീളം കൂടിയ പിന്നായതിനാൽ മറ്റു പിന്നുകളെ അപേക്ഷിച്ച ആദ്യം എർത്ത് സജ്ജമാകുന്നു) വൈദ്യുത പ്രതിരോധം കുറയ്ക്കാനാണ് ഇതിന് വണ്ണം കൂടുതലായി നിർമിച്ചിരിക്കുന്നത്.
മറ്റ് രണ്ട് പിന്നുകൾ ഫേസും , ന്യൂട്രലുമാണ് .
പുറത്തേക്കുള്ള കണ്ണികൾ Mains connectors എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Glossary of standards terms Change to UK electrical wire colors 2004 Household electrical safety handbook , Electrical and Mechanical Services Department, Hong Kong Guidance Notes for the Electrical Products (Safety) Regulation (Electrical and Mechanical Services Department, Hong Kong) IEEE history of Australian power connectors Archived 2014-08-24 at the Wayback Machine .
(in pdf format) South Africa Eskom: Wiring a Plug Archived 2010-11-26 at the Wayback Machine .
എസിമ്മെട്രിക് ഡിജിറ്റൽ സബ്സ്ക്രൈബർ ലൈൻ ഇംഗ്ലീഷ് വിലാസം https://ml.wikipedia.org/wiki/Asymmetric_Digital_Subscriber_Line ഡി.എസ്.എൽ. സങ്കേതങ്ങൾ ഏകകം എ.ഡി.എസ്.എൽ. ANSI T1.413 Issue 2 ITU G.992.1 (G.DMT) ITU G.992.2 (G.Lite) എ.ഡി.എസ്.എൽ.2 ITU G.992.3/4 ITU G.992.3 Annex J ITU G.992.3 Annex L എ.ഡി.എസ്.എൽ.2+ ITU G.992.5 ITU G.992.5 Annex M എച്ച്.ഡി.എസ്.എൽ. ITU G.991.1 എച്ച്.ഡി.എസ്.എൽ.2 IDSL എം.എസ്.ഡി.എസ്.എൽ. പി.ഡി.എസ്.എൽ. RADSL എസ്.ഡി.എസ്.എൽ എസ്.എച്ച്.ഡി.എസ്.എൽ ITU G.991.2 യു.ഡി.എസ്.എൽ വി.ഡി.എസ്.എൽ ITU G.993.1 വി.ഡി.എസ്.എൽ2 ITU G.993.2 എഡിഎസ്എൽ കണക്ഷൻ ഉണ്ടാക്കാൻ ഗേറ്റ് വേ ഉപയോഗിക്കുന്നു.
The model pictured is also a wireless access point , hence the antenna.
ചെമ്പ് കൊണ്ടുള്ള ടെലഫോൺ കമ്പിയിലൂടെ വളരെ വേഗത്തിൽ വിവരങ്ങൾ കൈമാറാൻ ഉപയോഗിക്കുന്ന സാങ്കേതികവിദ്യയാണ് അസിമെട്രിക് ഡിജിറ്റൽ സബ്സ്ക്രൈബർ ലൈൻ (Asymmetric Digital Subscriber Line) അഥവാ എ.ഡി.എസ്.എൽ.‍ ‍.
പ്രായോഗികമായി ഡൌൺലോഡിങ്ങിന് 2 Mbps ഉം അപ്ലോഡിങ്ങിന് 512 Kbps ഉം വേഗത ഈ സാങ്കേതിക വിദ്യ പ്രദാനം ചെയ്യുന്നു.
വിശദീകരണം
4 KHz വരെയുള്ള ആവൃത്തിയുള്ള തരംഗങ്ങളാണ് ശബ്ദവിനിമയത്തിനായി ടെലഫോൺ ലൈനിൽ ഉപയോഗിക്കുന്നത്.
ഉപയോഗിക്കാതെ ബാക്കി കിടക്കുന്ന ആവൃത്തികളാണ് ഡാറ്റാ കൈമാറാൻ ഉപയോഗിക്കുന്നത്.
മൈക്രോഫിൽറ്ററാണ് ടെലഫോൺ ലൈനിലൂടെ ഡാറ്റായും ശബ്ദവും കൈമാറാൻ സഹായിക്കുന്നത്.
ഡിഎസ്എൽ മോഡത്തിനു മുമ്പായി ഒരു സ്പ്ലിറ്റർ ഉപയോഗിച്ച് ടെലഫോൺ കേബിളിനെ രണ്ടായി വിഭജിക്കുന്നു.
ഒരു ലൈൻ ടെലഫോണിലേക്കും മറ്റേത് മോഡത്തിലേക്കും.
മോഡത്തിലേക്കുള്ള ലൈൻ ഒരു മൈക്രോഫിൽറ്റർ ഉപയോഗിച്ച് 4 KHz വരെയുള്ള ആവൃത്തി പരിധി ഇവിടെ വെച്ച് ഫിൽറ്റർ ചെയ്ത് നീക്കും.
ഉപഭോക്താവും സെർവറും തമ്മിൽ സംവദിക്കാൻ അപ്സ്ട്രീം ബാൻഡും സെർവറും ഉപഭോക്താവും തമ്മിൽ സംവദിക്കാൻ ഡൌൺസ്ട്രീം ബാൻഡും ഉപയോഗിക്കുന്നു.
25.875 KHz മുതൽ 138 KHz വരെ അപ് ലോഡിങ്ങിനും 138 KHz മുതൽ 1104 KHz വരെ ഡൌൺലോഡിങ്ങിനും ഉപയോഗിക്കുന്നു.
ഉപഭോക്താവിൽ നിന്ന് വരുന്ന ഡാറ്റാ സ്വീകരിക്കുന്നത് എഡിഎസ്എൽ സേവന ദാതാവിൻറെ പക്കലുള്ള ഡിഎസ്എൽ ആക്സ്സസ് മൾട്ടിപ്ലെക്സ്സർ (ഡിസ്ലാം) എന്ന ഉപകരണമാണ്.
എഡിഎസ്എൽ സ്റ്റാൻഡേർഡുകൾ സ്റ്റാൻഡേർഡ് നെയിം പൊതുവായ പേര് Downstream rate Upstream rate ANSI T1.413-1998 Issue 2 ADSL 8 Mbit/s 1.0 Mbit/s ITU G.992.1 ADSL ( G.DMT ) 12 Mbit/s 1.3 Mbit/s ITU G.992.1 Annex A ADSL over POTS 12 Mbit/s 1.3 MBit/s ITU G.992.1 Annex B ADSL over ISDN ( IDSL ) 12 Mbit/s 1.8 MBit/s ITU G.992.2 ADSL Lite ( G.Lite ) 1.5 Mbit/s 0.5 Mbit/s ITU G.992.3/4 ADSL2 12 Mbit/s 1.0 Mbit/s ITU G.992.3 Annex J ADSL2 12 Mbit/s 1.0 Mbit/s ITU G.992.3 Annex L RE-ADSL2 5 Mbit/s 0.8 Mbit/s ITU G.992.5 ADSL2+ 24 Mbit/s 1.0 Mbit/s ITU G.992.5 Annex M ADSL2+M 24 Mbit/s 3.5 Mbit/s സ്പ്ലിറ്റർ ഡിഎസ്എൽ കേബിൾ സ്പ്ലിറ്ററിലേക്ക് ഡിഎസ്എൽ കേബിൾ മോഡത്തിലേക്ക് ഇഥർനെറ്റ് കേബിൾ ഇതു കൂടി കാണുക ഡിഎസ്എൽ മോഡം ഡിഎസ്എൽ ആക്സ്സസ് മൾട്ടിപ്ലെക്സ്സർ കേബിൾ മോഡം ഉപകരണങ്ങളുടെ ബാൻഡ് വിഡ്ത്-പട്ടിക അവലംബം ↑ , ADSL- by By Bradley Mitchell, About.com ↑ ADSL2 Annex L is also known as RE-ADSL2, where 'RE' stands for 'Reach Extended.'
With this ADSL standard, the power of the lower frequencies used for transmitting data is boosted up to increase the reach of this signal up to 7 kilometers (23,000 ft).
The upper frequency limit for RE-ADSL2 is reduced to 552 kHz to keep the total power roughly the same as annex A. Since RE-ADSL2 is intended for use on long loops there isn't much (any) usable bandwidth above 552 kHz anyway.
Although this standard has been ratified by the ITU , not all local loop network maintainers allow this protocol to be used on their network, lest the extra power on the lower frequencies cause problems for existing services due to crosstalk.
സാങ്കേതികവിദ്യയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
എസെക്സ് എമറാൾഡ് ഇംഗ്ലീഷ് വിലാസം https://ml.wikipedia.org/wiki/Essex_emerald
ജോൺ കർട്ടിസിന്റെ ബ്രിട്ടീഷ് എൻ‌ടോമോളജി വാല്യം 6 ൽ നിന്നുള്ള ചിത്രം
ജിയോമെട്രിഡേ കുടുംബത്തിലെ ഒരു നിശാശലഭം ആണ് എസെക്സ് എമറാൾഡ് .
( Thetidia smaragdaria ) 1787-ൽ ജോഹാൻ ക്രിസ്റ്റ്യൻ ഫാബ്രിക്കസ് ഈ ഇനത്തെ ആദ്യമായി വിവരിച്ചു.
പല യൂറോപ്യൻ രാജ്യങ്ങളിൽ നിന്നുള്ള രേഖകളോടെ പാലിയാർട്ടിക് മേഖലയിലുടനീളം ഇത് വ്യാപിച്ചിരിക്കുന്നു.
ബ്രിട്ടീഷ് ഉപജാതികളായ തെറ്റിഡിയ സ്മാരാഗ്ദാരിയ മാരിടിമ അവസാനമായി 1991-ൽ കെന്റിൽ കണ്ടു, ഇപ്പോൾ വംശനാശം സംഭവിച്ചതായി കരുതപ്പെടുന്നു.
2004-ൽ സ്വീഡനിൽ നിന്നാണ് ഈ നിശാശലഭത്തെ ആദ്യമായി രേഖപ്പെടുത്തിയത്.
ഇവയുടെ ചിറകുവിസ്താരം 27–35 മില്ലിമീറ്ററാണ്.
പൂർണ്ണവളർച്ചയെത്തിയവ ജൂൺ പകുതി മുതൽ ജൂലൈ പകുതി വരെ പ്രതിവർഷം ഒരു തലമുറ കാണപ്പെടുന്നുണ്ട്.
മക്കിപ്പൂവ് ( Artemisia maritima ), അച്ചില്ലി മില്ലെഫോളിയം എന്നിവ ലാർവകളുടെ ഭക്ഷ്യ സസ്യമായി കാണപ്പെടുന്നു.
അടുത്ത വർഷം ജൂലൈ മുതൽ ജൂൺ വരെ വീണ്ടും ലാർവകളെ കണ്ടെത്താൻ കഴിയും.
ലാർവ ഘട്ടത്തിൽ ഇവ ഓവർവിന്റർ പ്രക്രിയയിലൂടെ കടന്നുപോകുന്നു.
ഉപജാതികൾ Thetidia smaragdaria smaragdaria Thetidia smaragdaria gigantea Milliere, 1874 Thetidia smaragdaria maritima Prout, 1935 Thetidia smaragdaria volgaria Guenee, 1858 അവലംബം ബാഹ്യ ലിങ്കുകൾ Thetidia smaragdaria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Essex emerald at UKMoths Fauna Europaea Archived 2011-06-28 at the Wayback Machine .
Lepiforum e.V.
എസ്. അജ്മൽ S. Ajmal S. Ajmal
കേരളീയനായ ഫുട്ബോൾ താരമാണ് എസ്. അജ്മൽ .
പാലക്കാട് സ്വദേശിയായ അജ്മൽ 2022 ൽ സന്തോഷ് ട്രോഫി നേടിയ കേരള ഫുട്ബോൾ ടീമിൽ ഗോളിയായിരുന്നു.
കെ എസ് ഇ ബി ഫുട്ബോൾ ടീമംഗമാണ്.
അവലംബം ↑ https://drive.google.com/file/d/1bOIH6dnVf6VpecMm6YVyzoxRpzrblnIg/view
എസിപിഎം മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/ACPM_Medical_College
എസിപിഎം മെഡിക്കൽ കോളേജ്, അല്ലെങ്കിൽ ജവഹർ മെഡിക്കൽ ഫൗണ്ടേഷൻസ് ലേറ്റ് അണ്ണാസാഹേബ് ചുഡാമൻ പാട്ടീൽ മെമ്മോറിയൽ മെഡിക്കൽ കോളേജ്, മഹാരാഷ്ട്രയിലെ ധൂലെയിലുള്ള ഒരു മെഡിക്കൽ കോളേജാണ്.
ഇത് മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസിൽ (MUHS, നാസിക്ക്) അഫിലിയേറ്റ് ചെയ്തിട്ടുണ്ട്.
മനുഷ്യസ്‌നേഹിയും സാമൂഹിക പ്രവർത്തകനും രാഷ്ട്രീയ പ്രവർത്തകനും ഒക്കെ ആയിരുന്ന അണ്ണാസാഹെബ് ചുഡാമൻ പാട്ടീലിന്റെ ആശയമായിരുന്നു ജവഹർ മെഡിക്കൽ ഫൗണ്ടേഷൻ.
1984 ലാണ് ഫൗണ്ടേഷൻ രജിസ്റ്റർ ചെയ്തത്.
150 കിടക്കകൾ മാത്രമുള്ള ഒരു ചെറിയ ചാരിറ്റബിൾ ജനറൽ ആശുപത്രിയിൽ നിന്ന്, എസിപിഎം ഹോസ്പിറ്റൽ വളർന്ന് ഇപ്പോൾ 500 കിടക്കകൾ, ഇൻ്റൻസീവ് കൊറോണറി കെയർ യൂണിറ്റ് (ICCU), തീവ്രപരിചരണ വിഭാഗം (ICU), നിയോനാറ്റൽ ഇന്റൻസീവ് ക്രിട്ടിക്കൽ യൂണിറ്റ് (NICU), പീഡിയാട്രിക് ഇന്റൻസീവ് കെയർ യൂണിറ്റ് (PICU), സിടി - സ്കാൻ, ഒരു ബ്ലഡ് ബാങ്ക്, മറ്റ് സൗകര്യങ്ങൾ എന്നിവ ഇവിടെ ഉണ്ട്.
എസിപിഎം മെഡിക്കൽ കോളേജ് നിയന്ത്രിക്കുന്ന ജവഹർ മെഡിക്കൽ ഫൗണ്ടേഷന്റെ ലോഗോ എസിപിഎം മെഡിക്കൽ കോളേജ് നിയന്ത്രിക്കുന്ന ജവഹർ മെഡിക്കൽ ഫൗണ്ടേഷന്റെ ലോഗോ പ്രധാന നാഴികക്കല്ലുകൾ
ഇൻസ്റ്റിറ്റ്യൂട്ടിന്റെ ചരിത്രത്തിലെ പ്രധാന നാഴികക്കല്ലുകൾ ഇനിപ്പറയുന്നവയാണ്.
1990 എസിപിഎം മെഡിക്കൽ കോളേജ് സ്ഥാപിച്ചു 1996 ജെഎംഎഫിന്റെ നഴ്‌സിംഗ് ട്രെയിനിംഗ് കോളേജ് സ്ഥാപിച്ചു 1999 മെഡിക്കൽ കോളേജിലെ എല്ലാ ക്ലിനിക്കൽ ബ്രാഞ്ചുകളിലും കോളേജ് ഓഫ് ഫിസിഷ്യൻസ് ആൻഡ് സർജൻസിന്റെ ബിരുദാനന്തര ഡിപ്ലോമ കോഴ്‌സ് ആരംഭിച്ചു.
2002 ഡെന്റൽ കൗൺസിൽ ഓഫ് ഇന്ത്യ അംഗീകരിച്ച 100 സീറ്റുകളുള്ള എസിപിഎം ഡെന്റൽ കോളേജ് സ്ഥാപിച്ചു.
നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്തിരിക്കുന്നു.
2006 എസിപിഎം കോളേജ് ഓഫ് ഫിസിയോതെറാപ്പി, എസിപിഎം കോളേജ് ഓഫ് ബിഎസ്‌സി നഴ്സിംഗ് എന്നിവയുടെ സ്ഥാപനം.
2007 മെഡിസിൻ, സർജറി, ഗൈനക്കോളജി, പീഡിയാട്രിക്സ്, പാത്തോളജി, മൈക്രോബയോളജി എന്നീ വിഷയങ്ങളിൽ ബിരുദാനന്തര ബിരുദ കോഴ്സുകൾ ആരംഭിച്ചു.
പശ്ചാത്തലത്തിൽ മെഡിക്കൽ കോളേജ് കോംപ്ലക്‌സിന്റെ പ്രധാന കവാടമുള്ള കാമ്പസ് ബൈ നൈറ്റ് പ്രവേശനം
2006-ന് മുമ്പ്, ഇൻസ്റ്റിറ്റ്യൂട്ടിലേക്കുള്ള പ്രവേശനം MH-CET വഴിയായിരുന്നു.
എന്നിരുന്നാലും, നിലവിൽ, എസിപിഎംലേക്കുള്ള പ്രവേശനം പ്രൈവറ്റ് അൺ എയ്ഡഡ് മെഡിക്കൽ, ഡെന്റൽ കോളേജുകളുടെ അസോസിയേഷൻ നടത്തുന്ന പ്രവേശന പരീക്ഷയായ Asso-CET വഴിയാണ്.
എല്ലാ വർഷവും ഏപ്രിൽ-ജൂൺ മാസങ്ങളിലാണ് പരീക്ഷ നടക്കുന്നത്.
2016 ലെ കണക്കനുസരിച്ച്, 2016 മെയ് 9 ലെ നീറ്റ് സംബന്ധിച്ച സുപ്രീം കോടതി വിധി പ്രകാരം പ്രവേശന നടപടികൾ NEET പരീക്ഷയിലൂടെ നടക്കും നേട്ടങ്ങൾ
2001-ലെ ക്ലാസിലെ സെരി ജോസഫ് എബ്രഹാം, മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസിൽ അഫിലിയേറ്റ് ചെയ്തിട്ടുള്ള മെഡിക്കൽ കോളേജുകളിലെ വിദ്യാർത്ഥികളിൽ മൂന്നാം എംബിബിഎസ് (പാർട്ട് II) ജനറൽ മെഡിസിൻ, മെഡിസിൻ എന്നിവയിൽ ഏറ്റവും ഉയർന്ന മാർക്ക് നേടിയതിന് 2008-ൽ 'ഡോക്ടർ സുഹ്ദാകർ സാനെ ഗോൾഡ് മെഡലും' 'പരേതയായ ശ്രീമതി വിജയാദേവി ഫഡ്താരെ മെമ്മോറിയൽ ഗോൾഡ് മെഡലും' നേടിയിട്ടുണ്ട്.
അവലംബം പുറം കണ്ണികൾ എസിപിഎം മെഡിക്കൽ കോളേജ് എസിപിഎം മെഡിക്കൽ കോളേജ്
എസെക്കിയേലിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Ezekiel സിസ്റ്റൈൻ ചാപ്പലിലെ മൈക്കെലാഞ്ജലോയുടെ എസെക്കിയേൽ
ബൈബിളിലെ ഗ്രന്ഥങ്ങളുടെ പരമ്പരാഗതമായ ക്രമീകരണമുറയനുസരിച്ച്, പതിനഞ്ചു പ്രവചനഗ്രന്ഥങ്ങളിൽ മൂന്നാമത്തേതും മൂന്നു വലിയ പ്രവചനഗ്രന്ഥങ്ങളിൽ അവസാനത്തേതുമാണ് എസക്കിയേലിന്റെ പുസ്തകം അല്ലെങ്കിൽ യെഹസ്കേലിന്റെ പുസ്തകം ( ഇംഗ്ലീഷ് : Book of Ezekiel).
ദൈവകല്പനകൾ ലംഘിച്ചതിന്റെ പേരിൽ ഇസ്രായേൽ ജനതയുടെ നിശിതമായ വിമർശനം, അവരുടെ കഷ്ടതകൾക്ക് കാരണക്കാരായി കണക്കാക്കപ്പെട്ട അന്യജനതകൾക്കെതിരായ വിധിപ്രഖ്യാപനം, ഇസ്രായേലിന്റെ പുന:സ്ഥാപനത്തിന്റെ സദ്വാർത്ത എന്നിവയാണ് മറ്റുപ്രവാചകഗ്രന്ഥങ്ങളുടെയെന്നപോലെ ഇതിന്റേയും ഉള്ളടക്കം.
ഭാവനയുടെ വൈചിത്ര്യത്തിലും സൂക്ഷ്മതയിലും ബൈബിളിലെ ഇതര പ്രവാചകഗ്രന്ഥങ്ങളെ ഇത് അതിലംഘിക്കുന്നു.
ഭാവനയുടെ ധാരാളിത്തത്തിന് പേരുകേട്ട പിൽക്കാലസാഹിത്യകാരന്മാരായ ഡാന്റേയുടേയും , മിൽട്ടന്റേയും , ബ്ലെയ്ക്കിന്റേയും രചനാലോകങ്ങളുടെ പൂർവദർശനം എസെക്കിയേലിന്റെ പുസ്തകത്തിൽ കാണുന്നവരുണ്ട്.
പുതിയനിയമത്തിലെ യോഹന്നാന്റെ വെളിപാടുമായി ഈ ഗ്രന്ഥത്തിന് ഏറെ സമാനതകളുണ്ട്.
ബൈബിളിലെ പ്രവചനലിഖിതങ്ങളുടെ ഒരു പ്രത്യേകജനുസ്സായി പിൽക്കാലത്ത് തിരിച്ചറിയപ്പെട്ട വെളിപാടുരചനകളുടെ (Apocalyptic writings) തുടക്കം എസക്കിയേലിന്റെ പുസ്തകത്തിലാണ്.
പ്രവാചകൻ എസെക്കിയേൽ 1493-ലെ ന്യൂറംബർഗ്ഗ് നാളാഗമത്തിൽ
ഇസ്രായേൽ ജനതയുടെ ബാബിലോൺ പ്രവാസത്തിന്റെ തുടക്കത്തിൽ, ബാബിലോണിൽ ജീവിച്ചിരുന്ന പുരോഹിതനായ എസക്കിയേൽ (യെഹസ്കേൽ) രചിച്ചതാണ് ഈ പുസ്തകം എന്ന് കരുതപ്പെടുന്നു.
സ്വന്തം ജനതയുടെ ഭൂത-വർത്തമാനങ്ങളേയും അവരെ കാത്തിരിക്കുന്ന വിധിയുടെ ഭീകരതയേയും പുന:സ്ഥാപനത്തിന്റെ പ്രത്യാശയേയും കുറിച്ച് വാചാലനാകുന്ന പ്രവാചകൻ തന്നെക്കുറിച്ച് തന്നെ ചുരുക്കം വെളിപ്പെടുത്തലുകളേ നടത്തുന്നുള്ളു.
ക്രി.
മു.
597-ൽ നബുക്കദ്നേസർ ബാബിലോണിലേക്ക് കൊണ്ടുപോയ പ്രവാസികളിലൊരാളായിരുന്നു എസെക്കിയേൽ.
അദ്ദേഹം വിവാഹിതനായിരുന്നെന്നും യെരുശലേമിന്റെ പതനത്തോടടുത്ത സമയത്ത് പത്നി മരിച്ചെന്നും ഗ്രന്ഥത്തിൽ നിന്ന് മനസ്സിലാക്കാം.
വിവിധവിഷയങ്ങളിൽ വിപുലമായ അറിവുള്ള വ്യക്തിയായിരുന്നു ഗ്രന്ഥകർത്താവെന്ന് എസക്കിയേലിന്റെ പുസ്തകത്തിന്റെ ഉള്ളടക്കം വ്യക്തമാക്കുന്നു.
ദേശവിദേശങ്ങളിലെ സാഹിത്യങ്ങൾ, പുരാവൃത്തങ്ങൾ, ഭൂമിശാസ്ത്രം, മനുഷ്യവ്യാപാരങ്ങൾ എന്നിവയിൽ അഗാധമായ ജ്ഞാനം അദ്ദേഹത്തിനുണ്ടായിരുന്നു.
രാഷ്ട്രീയഗതിവിഗതികളുടെ സുക്ഷ്മനിരീക്ഷകനായിരുന്ന എസെക്കിയേൽ, ഒന്നാംകിട ചരിത്രചിന്തകൻ(Philosopher of History) കൂടി ആയിരുന്നു.
പുരോഹിതനായിരുന്ന എസെക്കിയേൽ പ്രവാചകപാരമ്പര്യത്തെ മറികടക്കുന്നവിധം ദേവാലയത്തോടും അതിനെ കേന്ദ്രീകരിച്ചുള്ള ആരാധനാവിധികളോടും പ്രതിപത്തി കാട്ടി.
പ്രവാചകവേഷമണിഞ്ഞ പുരോഹിതൻ എന്ന് അദ്ദേഹം വിശേഷിപ്പിക്കപ്പെടാറുണ്ട്.
പ്രവാസാനന്തരം ദേവാലയം യഹൂദസമൂഹത്തിന്റെ കേന്ദ്രമായി പരിണമിച്ചതിൽ എസെക്കിയേലിന്റെ സ്വാധീനം വലുതാണ്.
യെരുശലേമിലെ പുനർനിർമ്മിതമായ രണ്ടാം ദേവാലയത്തെ കേന്ദ്രീകരിച്ചുള്ള പ്രവാസാനന്തര സമൂഹത്തിന്റേയും വിശ്വാസസമുച്ചയത്തിന്റെയും പിറവിക്ക് കാരണക്കാരനാകയൽ, യഹൂദമതത്തിന്റെ സ്ഥാപകൻ എന്നുപോലും അദ്ദേഹം വിശേഷിപ്പിക്കപ്പെടാറുണ്ട്.
ഉള്ളടക്കം എസെക്കിയേലിന്റെ പുസ്തകത്തിന്റെ ബാബിലോണിയൻ സ്വരഛിഹ്നങ്ങളോടുകൂടിയ എബ്രായ കൈയെഴുത്തുപ്രതിയുടെ ഒരു പുറം
ബൈബിളിലെ മൂന്നു വലിയപ്രവാചകഗ്രന്ഥങ്ങളിൽ ഘടനാപരമായ കെട്ടുറപ്പ് ഏറ്റവുമുള്ളത് എസെക്കിയേലിന്റെ പുസ്തകത്തിനാണ്.
ഇതിന്റെ ഉള്ളടക്കത്തെ താഴെ പറയുന്ന അഞ്ചുഭാഗങ്ങളായി തരം തിരിക്കാം.
പ്രവാചകന്റെ നിയുക്തിയുടെ വിവരണം(അദ്ധ്യായങ്ങൾ 1-3).
യെരുശലേമിന് വിമർശനം, ശിക്ഷാവിധിയുടെ പ്രവചനം(അദ്ധ്യായങ്ങൾ 4-24).
സമീപദേശങ്ങൾക്കെതിരായ വിധിപ്രഖ്യാപനം(അദ്ധ്യായങ്ങൾ 25-32; 38-39) ഇസ്രായേലിന്റെ പുനസ്ഥാപനത്തിന്റെ വാഗ്ദാനം(അദ്ധ്യായങ്ങൾ 33-37).
പുതിയ ദേവാലയത്തിന്റേയും ദേശത്തിന്റേയും ദർശനം(അദ്ധ്യായങ്ങൾ 40-48) നിയുക്തി
ബാബിലോണിൽ കേബാർനദീതീരത്ത്‌ പ്രവാസികളോടുകൂടെയായിരിക്കുമ്പോൾ ലഭിച്ച അസാമാന്യമായൊരു ദൈവദർശനത്തിലായിരുന്നു എസെക്കിയേലിന്റെ നിയുക്തി.
ദൈവരഥം എസെക്കിയേലിന്റെ ദൈവദർശനം റഫായേലിന്റെ ഭാവനയിൽ
എസെക്കിയേലിന്റെ പുസ്തകത്തിന്റെ ആരംഭത്തിലുള്ള ദൈവരഥദർ‍ശനം പ്രസിദ്ധമാണ്.
പിൽക്കാലത്തെ യഹൂദചിന്തയേയും മിസ്റ്റിസിസത്തെയും ആ ദർശനം ഏറെ സ്വാധീനിച്ചിട്ടുണ്ട്.
ദർശനത്തിൽ എസെക്കിയേൽ, വടക്കുനിന്ന് കൊടുങ്കാറ്റിലേറി വന്ന ഒരു മേഘവും അതിനു ചുറ്റും ജ്വലിക്കുന്ന തീയുടെ നടുവിൽ വെള്ളോടുപോലെ മിന്നിത്തിളങ്ങുന്ന എന്തോ ഒന്നും കണ്ടു.
അതിന്റെ മദ്ധ്യത്തിൽ, തേച്ചുമിനുക്കിയ ഓടുപോലെയും , ജ്വലിക്കുന്ന തീക്കനൽ പോലെയും തിളങ്ങി, നാലു ജീവിരൂപങ്ങൾ മനുഷ്യാകൃതിയിൽ ദൃശ്യമായി.
ഓരോ ജീവിക്കും നാലുദിക്കുകളെ അഭിമുഖീകരിച്ച് മനുഷ്യൻ , സിംഹം , കാള , കഴുകൻ എന്നിവയുടേതായ നാലു മുഖങ്ങളും രണ്ടു ജോഡി ചിറകുകളും, ചിറകുകൾക്കു കീഴിൽ മനുഷ്യകരങ്ങളും ഉണ്ടായിരുന്നു.
ഒരു ജോഡി ചിറകുകൾ കൊണ്ട് അവ ശരീരം മറച്ചു.
പിന്നെയുള്ള ജോഡി ചിറകുകൾ വിടർ‍ത്തി അഗ്രം ഇരുവശത്തുമുള്ള ജീവികളുടെ ചിറകുകളുടെ അഗ്രത്തെ സ്പർശിച്ച് ചതുരാകാരം സൃഷ്ടിച്ചു.
കാളക്കുട്ടിയുടെ കുളമ്പുകൾ പോലെയുള്ള കാലടികളായിരുന്നു ജീവികൾക്ക്.
ഇടം‌വലം തിരിയാതെ ഇടിമിന്നൽ പോലെ അവ അങ്ങോട്ടുമിങ്ങോട്ടും പാഞ്ഞു.
ജീവികൾക്കിടയിൽ മിന്നൽ പിണർ പുറപ്പെടുവിച്ച് ചലിക്കുന്ന തീപ്പന്തം പോലെ എന്തോ ഒന്നു ശോഭിച്ചു.
ജീവികളോരോന്നിനും സമീപം, ഒരു ചക്രത്തിനുള്ളിൽ മറ്റുന്നു ചേർന്ന് കാണപ്പെട്ട ഓരോ ചക്രദ്വയമുണ്ടായിരുന്നു.
ഗോമേദകം പോലെ ശോഭിച്ച ആ ചക്രങ്ങളുടെ പട്ടകൾ നിറയെ കണ്ണുകളായിരുന്നു .
ഇടം വലം തിരിയാതെ ഇഷ്ടമുള്ള ദിക്കിലേക്ക് സഞ്ചരിക്കത്തക്ക ഘടനയായിരുന്നു ആ ചക്രദ്വയങ്ങൾക്ക്.
ജീവികൾക്കൊപ്പം ചക്രങ്ങളും നീങ്ങി.
ചക്രങ്ങളിലായിരുന്നു ജീവികളുടെ ആത്മാവ്.
ജീവികളുടെ തല‍ക്കുമീതേ സ്ഫടികസമാനം തിളങ്ങുന്ന ഒരു വിതാനമുണ്ടായിരുന്നു.
അതിനെമീതെ ഇന്ദ്രനീലക്കല്ലിന്റെ ശോഭയുള്ള ഒരു സിംഹാസനത്തിൽ മനുഷ്യന്റേതുപോലെയുള്ള ഒരു രൂപം ഇരിപ്പുണ്ടായിരുന്നു.
അതിന്റെ അരക്കെട്ടിനുമുകൾഭാഗം അഗ്നികൊണ്ടുപൊതിയപ്പെട്ടും താഴെയുള്ള ഭാഗം അഗ്നിപോലെയും കാണപ്പെട്ടു.
അതിനുചുറ്റും മഴവില്ലുപോലെ പ്രകാശമുണ്ടായിരുന്നു.
കർത്താവിന്റെ മഹത്ത്വത്തിന്റെ രൂപമായിരുന്നു അത്.
അത് ദർശിച്ചമാത്രയിൽ എസെക്കിയേൽ കമിഴ്ന്നുവീണു.
ദുരിതങ്ങളുടെ ചുരുൾ "മനുഷ്യപുത്രാ, നീ ഈ ചുരുൾ ഭക്ഷിക്കുക എന്നിട്ടുപോയി ഇസ്രായേൽ ഭവനത്തോടു സാംസാരിക്കുക".
എസെക്കിയേലിന്റെ നിയുക്തിയുടെ ദൈവദർശനം - ചിത്രകാരൻ മത്തെയാസ് മെറിയൻ(1593-1650)
തുടർന്ന് കർത്താവിന്റെ സ്വരം കേട്ടതോടെ, ആത്മാവ് ഉള്ളിൽ കടന്ന് എസെക്കിയേലിനെ കാലുകളിൽ ഉറപ്പിച്ചുനിർത്തി.
തുടർന്ന്, മർക്കടമുഷ്ടികളും കഠിനഹൃദയരും നിഷേധികളുമായ ഇസ്രായേൽ ജനത്തിന് സന്ദേശമെത്തിക്കാനുള്ള ദൗത്യം കർത്താവ് പ്രവാചകനെ ഏല്പിച്ചു.
പിന്നെ കർത്താവ് എസെക്കിയോലിനോട് പറഞ്ഞു: “ " മനുഷ്യപുത്രാ , ഞാൻ നിന്നോടു പറയുന്നതു കേൾക്കുക.  ആ ധിക്കാരികളുടെ ഭവനത്തെപ്പോലെ നീയും ധിക്കാരിയാകരുത്.  ഞാൻ നിനക്കു തരുന്നത് വാ തുറന്നു ഭക്ഷിക്കുക."
ഞാൻ നോക്കി.
അതാ, നീട്ടിയ ഒരു കരവും അതിൽ ഒരു ലേഖനച്ചുരുളും.
അവൻ അത് എന്റെ മുമ്പിൽ വിടർത്തി.
അതിന്റെ അകത്തും പുറത്തും എഴുതിയിരുന്നു.
അതിൽ വിലാപങ്ങളും പരിദേവനങ്ങളും ദുരിതങ്ങളും രേഖപ്പെടുത്തിയിരുന്നു.
അവൻ എന്നോടു പറഞ്ഞു: മനുഷ്യപുത്രാ, നീ കാണുന്ന ഈ ചുരുൾ ഭക്ഷിക്കുക എന്നിട്ടുപോയി ഇസ്രായേൽ ഭവനത്തോടു സാംസാരിക്കുക.
ഞാൻ വാ തുറന്നു.
അവൻ ആ ചുരുൾ എനിക്കു ഭക്ഷിക്കാൻ തന്നു.
അവൻ പറഞ്ഞു: മനുഷ്യപുത്രാ, ഞാൻ തരുന്ന ഈ ചുരുൾ ഭക്ഷിച്ചു വയറുനിറയ്ക്കുക;  ഞാൻ അതു ഭക്ഷിച്ചു.
എന്റെ വായിൽ അതു തേൻപോലെ മധുരിച്ചു.
ഈ ദർശനത്തിനൊടുവിൽ ദൈവം പ്രവാചകനെ ഇസ്രായേൽ ജനത്തിന്റെ കാവൽക്കാരനായി നിയമിച്ചു.
എന്നാൽ വീട്ടിൽ പോയി കതകടച്ചിരിക്കാനായിരുന്നു ആജ്ഞ.
ജനത്തിന്റെ അടുത്തേക്ക് ചെല്ലാതിരിക്കാൻ കയറുകൊണ്ട് വരിഞ്ഞു കെട്ടപ്പെട്ടും, നാവ് അണ്ണാക്കിനോട് ഒട്ടി സംസാരശേഷി നശിച്ചുമാണ് പ്രവാചകന് അവിടെ കഴിയേണ്ടിയിരുന്നത്.
യെരുശലേമിന് ശിക്ഷ പ്രവചനം പ്രതീകങ്ങളിലൂടെ എസെക്കിയേൽ, ഇറ്റാലിയൻ കലാകാരൻ ഡൂച്ചോ ബ്വോനെൻസേന്യായുടെ ഭാവനയിൽ - കാലം(1308-11)
പ്രവാചകന്റെ നിയുക്തിദർശനം വിവരിക്കുന്ന തുടക്കത്തിനുശേഷം ഗ്രന്ഥത്തിന്റെ ആദ്യപകുതിയുടെ അവശേഷിക്കുന്ന ഭാഗം ദൈവഹിതം ധിക്കരിച്ച യഹൂദായിലെ ജനതയുടെ വിമർ‍ശനവും അവരെ കാത്തിരിക്കുന്ന വിധിയുടെ വിവരണവുമാണ്.
മൗനത്തിന് വിധിക്കപ്പെട്ട പ്രവാചകനോട്, പ്രതീകാത്മകമായ പ്രവർ‍ത്തികളിലൂടെ ഈ പ്രവചനം നിർവഹിക്കാനാണ് ദൈവം ആവശ്യപ്പെട്ടത്.
നഗരത്തിന്റെ ഉപരോധത്തെ സൂചിപ്പിക്കാൻ, ഒരു ഇഷ്ടികയിൽ വരച്ച യെരുശലേമിന്റെ പടത്തിനു മുന്നിൽ പ്രവാചകൻ 390 ദിവസം ഇടത്തോട്ടും 40 ദിവസം വലത്തോട്ടും തിരിഞ്ഞുകിടക്കണം.
ഇസ്രായേലിന്റേയും യഹൂദായുടേയും ദുഷ്ടതയുടെ ഓരോ വർഷത്തിന് ഓരോ ദിവസം എന്ന കണക്കിനായിരുന്നു ഇത്.
വിവിധയിനം ധാന്യങ്ങളുടെ മാവുകൊണ്ടു ചുട്ട അപ്പത്തിന്റെ അല്പാഹാരമാണ് അപ്പോൾ വിധിച്ചിരുന്നത്.
ജനങ്ങൾ നോക്കി നിൽക്കേ മനുഷ്യമലം കൊണ്ടുവേണം അപ്പം ചുടാൻ.